CELEX: 62014CN0154
Language: et
Date: 2014-04-02 00:00:00
Title: Kohtuasi C-154/14 P: SKW Stahl-Metallurgie Holding AG, SKW Stahl-Metallurgie GmbH 2. aprillil 2014 esitatud apellatsioonkaebus Üldkohtu (kolmas koda) 23. jaanuari 2014 . aasta otsuse peale kohtuasjas T-384/09: SKW Stahl-Metallurgie Holding AG, SKW Stahl-Metallurgie GmbH versus Euroopa Komisjon

26.5.2014   
            
            
               ET
            
            
               Euroopa Liidu Teataja
            
            
               C 159/20
            
         SKW Stahl-Metallurgie Holding AG, SKW Stahl-Metallurgie GmbH 2. aprillil 2014 esitatud apellatsioonkaebus Üldkohtu (kolmas koda) 23. jaanuari 2014. aasta otsuse peale kohtuasjas T-384/09: SKW Stahl-Metallurgie Holding AG, SKW Stahl-Metallurgie GmbH versus Euroopa Komisjon
   (Kohtuasi C-154/14 P)
   2014/C 159/27
   Kohtumenetluse keel: saksa
   
      Pooled
   
   
      Apellandid: SKW Stahl-Metallurgie Holding AG, SKW Stahl-Metallurgie GmbH (esindajad: advokaadid Dr. A. Birnstiel ja Dr. S. Janka)
   
      Teised menetlusosalised: Gigaset AG, Euroopa Komisjon
   
      Apellantide nõuded
   
   Apellandid paluvad:
   
               1.
            
            
               täielikult tühistada vaidlustatud kohtuotsus osas, millega jäeti rahuldamata apellantide nõuded, ja täielikult rahuldada apellantide esimeses kohtuastmes esitatud nõuded;
            
         
               2.
            
            
               teise võimalusena osaliselt tühistada vaidlustatud kohtuotsus;
            
         
               3.
            
            
               kolmanda võimalusena vähendada omal äranägemisel trahvisummasid, mis määrati hagejatele Euroopa Komisjoni 22. juuli 2009. aasta otsuse artikli 2 punktides f ja g;
            
         
               4.
            
            
               neljanda võimalusena tühistada vaidlustatud kohtuotsus ja saata asi tagasi Üldkohtusse;
            
         
               5.
            
            
               seoses nõuetega 1.-4. mõista kohtukulud välja vastustajalt.
            
         
      Väited ja peamised argumendid
   
   Apellandid esitavad sisuliselt neli väidet:
   
               1.
            
            
               Üldkohtu otsuses on rikutud õigusnorme ja otsus tuleb tühistada, kuna selles on jäetud tähelepanuta, et trahvide määramise menetluses rikkus vastustaja apellantide olulisi menetlusõigusi, nagu õigus olla ära kuulatud. Vastustaja hinnanguga nõustumise tõttu rikkus Üldkohus ka proportsionaalsuse põhimõtet ja tõendite enneaegse hindamise keeldu.
            
         
               2.
            
            
               Lisaks jättis Üldkohus tähelepanuta. et vastustaja kohaldas oma otsuses ja vastutavatest isikutest koosnevatele erinevatele rühmadele määratud trahvidega valesti ELTL artiklit 101 ning rikkus ELTL artikli 296 kohast põhjendamiskohustust, mille tulemusel tegi Üldkohus otsuse, milles on majandusüksuse kontseptsiooni kasutamisel ja seadusest tuleneva põhjendamiskohustuse ulatuse osas rikutud õigusnormi.
            
         
               3.
            
            
               Peale selle rikkus Üldkohus sanktsioonide selguse ning karistuste ja sanktsioonide individuaalsuse põhimõtet, kuna ta jättis jõusse vastustaja otsuse.
            
         
               4.
            
            
               Lõpuks märgivad apellandid, et Üldkohus leidis vastuolus õigusnormidega, et apellantide täiendavad argumendid on uued ja seetõttu vastuvõetamatud, kuigi apellandid olid oma hagiavalduses vastavad väited juba esitanud.